CELEX: 32021D0316(02)
Language: hr
Date: 2021-03-11 00:00:00
Title: Odluka Komisije оd 11. ožujka 2021. o odobravanju metodologije za tehničku procjenu ispitivanih proizvoda koja pomaže u utvrđivanju imaju li duhanski proizvodi svojstvenu aromu 2021/C 89 I/01

16.3.2021   
               
               
                  HR
               
               
                  Službeni list Europske unije
               
               
                  CI 89/1
               
            
         ODLUKA KOMISIJE
         оd 11. ožujka 2021.
         o odobravanju metodologije za tehničku procjenu ispitivanih proizvoda koja pomaže u utvrđivanju imaju li duhanski proizvodi svojstvenu aromu
         (2021/C 89 I/01)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Provedbenu odluku Komisije (EU) 2016/786 od 18. svibnja 2016. o utvrđivanju postupka za uspostavu i rad neovisnog savjetodavnog tijela za pomoć državama članicama i Komisiji u utvrđivanju imaju li duhanski proizvodi svojstvenu aromu (1), a posebno njezin članak 9. stavak 2,
         budući da:
         
                     (1)
                  
                  
                     Direktivom 2014/40/EU Europskog parlamenta i Vijeća (2) zabranjeno je stavljanje na tržište duhanskih proizvoda (cigareta i duhana za samostalno motanje) koji imaju svojstvenu aromu.
                  
               
                     (2)
                  
                  
                     Provedbenom uredbom Komisije (EU) 2016/779 (3) utvrđena su jedinstvena pravila o postupcima utvrđivanja ima li duhanski proizvod svojstvenu aromu.
                  
               
                     (3)
                  
                  
                     U skladu s Provedbenom odlukom (EU) 2016/786 neovisno savjetodavno tijelo („tijelo”) utvrđuje i prema potrebi ažurira metodologiju za tehničku procjenu duhanskih proizvoda koje mu uputi država članica ili Komisija i zatraži mišljenje o tome imaju li svojstvenu aromu.
                  
               
                     (4)
                  
                  
                     Na sastanku održanom 24. lipnja 2020. tijelo je donijelo „Metodologiju s pomoću koje se može potkrijepiti odluka o tome ima li neki duhanski proizvod svojstvenu aromu”, u koju su 2. rujna 2020. unesene manje uredničke izmjene.
                  
               
                     (5)
                  
                  
                     U skladu s člankom 9. stavkom 2. Provedbene odluke (EU) 2016/786 metodologija za tehničku procjenu ispitivanih proizvoda u svrhu utvrđivanja imaju li ti duhanski proizvodi svojstvenu aromu podnosi se na odobrenje glavnom direktoru i postaje primjenjiva tek nakon što dobije njegovo odobrenje,
                  
               ODLUČILA JE:
         
            Jedini članak
            Odobrava se metodologija za tehničku procjenu ispitivanih proizvoda, navedena u Prilogu ovoj Odluci, koja pomaže u utvrđivanju imaju li duhanski proizvodi svojstvenu aromu.
         
         
            Sastavljeno u Bruxellesu 11. ožujka 2021.
            
               
                  Za Komisiju
               
               Sandra GALLINA
               
                  Glavna direktorica
               
               
                  Glavna uprava za zdravlje i sigurnost hrane
               
            
         
         
            (1)  SL L 131, 20.5.2016., str. 79.
         
         
            (2)  Direktiva 2014/40/EU Europskog parlamenta i Vijeća od 3. travnja 2014. o usklađivanju zakona i drugih propisa država članica o proizvodnji, predstavljanju i prodaji duhanskih i srodnih proizvoda i o stavljanju izvan snage Direktive 2001/37/EZ (SL L 127, 29.4.2014., str. 1.).
         
            (3)  Provedbena uredba Komisije (EU) 2016/779 od 18. svibnja 2016. o utvrđivanju jedinstvenih pravila o postupcima utvrđivanja ima li duhanski proizvod svojstvenu aromu (SL L 131, 20.5.2016., str. 48.).
      
      
         
            PRILOG
            Metodologija za tehničku procjenu ispitivanih proizvoda koja pomaže u utvrđivanju imaju li duhanski proizvodi svojstvenu aromu
            Primjena na cigarete i duhan za samostalno motanje
            Odobrila Neovisna savjetodavna skupina za svojstvene arome u duhanskim proizvodima na svojem 21. sastanku održanom 24. lipnja 2020.; manje uredničke izmjene učinjene su 2. rujna 2020.
            
                        Izvješće pruža konsolidiranu metodologiju s pomoću koje se može potkrijepiti odluka o tome ima li neki duhanski proizvod svojstvenu aromu. Neovisna savjetodavna skupina za svojstvene arome u duhanskim proizvodima pripremila je tu metodologiju uzimajući u obzir doprinos Tehničke skupine (Provedbena odluka Komisije (EU) 2016/786 od 18. svibnja 2016.) i raspoložive primjere najbolje prakse u tom području.
                        U skladu s člankom 19. Provedbene odluke (EU) 2016/786 Komisija će metodologiju objaviti na sljedećoj posebnoj internetskoj stranici te će objaviti poveznicu na tu internetsku stranicu iz registra stručnih skupina.
                        Više informacija možete pronaći na stranicama https://ec.europa.eu/health/tobacco/products/characterising_flavours/panel_en i https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1.
                     
                  
               IZJAVA O OGRANIČENJU ODGOVORNOSTI
            
            U izvješćima/mišljenjima Neovisne savjetodavne skupine za svojstvene arome u duhanskim proizvodima (engl. „Independent Advisory Panel on characterising flavours in tobacco products”, IAP) iznose se stajališta neovisnih znanstvenika koji su članovi IAP-a. Europska komisija objavljuje ta izvješća/mišljenja samo na izvornom jeziku.